
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Par atļauju Aizsardzības ministrijai uzņemties valsts budžeta ilgtermiņa saistības, lai nodrošinātu Latvijas iesaisti projektos un pasākumos Eiropas Komisijas tieši administrētajās programmās" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta rīkojuma projekts sagatavots, pamatojoties uz Eiropas Parlamenta un Padomes 2024. gada 19. decembra Regulu (ES) 2025/38, kas nosaka pasākumus, kuri stiprina solidaritāti un spējas Savienībā atklāt kiberdraudus un incidentus tiem sagatavoties un uz tiem reaģēt, un ar ko groza Regulu (ES) 2021/694 (turpmāk – Kibersolidaritātes akts), kā arī Latvijas kiberdrošības stratēģiju 2023.–2026. gadam. Rīkojuma projekts sagatavots, ņemot vērā arī Eiropas Komisijas (turpmāk – EK) un Eiropas Kiberdrošības kompetenču centra (turpmāk – ECCC) 2024. gada 4. jūlija uzsaukumu DIGITAL-ECCC-2024-DEPLOY-CYBER-07-SOCPLAT un projekta pieteikuma “Nordic-Baltic Cyber Consortium” (turpmāk – NBCC) pozitīvo novērtējumu. Rīkojuma projekta mērķis ir nodrošināt Latvijas dalību NBCC projektā un piešķirt valsts budžeta līdzfinansējumu Latvijas Universitātes Matemātikas un informātikas institūtam (turpmāk – LUMII) projekta īstenošanai laikposmā no 2026. gada 1. janvāra līdz 2029. gada 31. decembrim.

Ņemot vērā Ministru kabineta 2025. gada 4. novembra sēdes protokollēmumu Nr. 25-TA-2193, kurā LUMII tika noteikts par "valsts kibercentru", kā arī 2026. gada 2. janvāra funkciju deleģēšanas līgumu starp Aizsardzības ministriju (turpmāk – AM) un LUMII, LUMII ir NBCC projekta partneris un īstenotājs no Latvijas puses, taču valsts budžeta līdzfinansējumu LUMII no programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai” pieprasīs AM. LUMII ir tiesīga saņemt valsts budžeta līdzfinansējumu no 80.00.00 programmas saskaņā ar 2018. gada 17. jūlija MK noteikumu Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas" 24.8.punktu. 
1.2. Mērķis
Mērķa apraksts
NBCC projekts paredz izveidot drošu un uzticamu reģionālās sadarbības platformu starp Baltijas un Ziemeļvalstīm – Latviju, Lietuvu, Igauniju, Somiju, Norvēģiju, Islandi un Dāniju. Projekta mērķis ir izveidot informācijas apmaiņas platformu kiberdraudu analīzei, attīstīt IT infrastruktūru datu glabāšanai un apstrādei, kā arī kopīgi iegādāties kiberdraudu izlūkdatu (Cyber Threat Intelligence – CTI) risinājumus, kas veicinās efektīvāku kiberdraudu analīzi un reakciju uz kiberincidentiem.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ar 2024. gada 19. decembra Kibersolidaritātes aktu tiek izveidota Eiropas kiberdrošības trauksmes sistēma, lai veicinātu Eiropas Savienības (turpmāk – ES) spējas atklāt, analizēt un apstrādāt datus saistībā ar kiberdraudiem un incidentu novēršanu. Šī sistēma tiek veidota kā Eiropas mēroga kibercentru tīkls, kas sastāv no valstu un pārrobežu kibercentriem. Saskaņā ar Kibersolidaritātes akta 4. panta 1. punktu, ja dalībvalsts nolemj piedalīties Eiropas kiberdrošības trauksmes sistēmā, tā regulas nolūkiem norīko vai attiecīgā gadījumā izveido “valsts kibercentru”. “Valsts kibercentram” paredzēta būtiska loma Eiropas kiberdrošības trauksmes sistēmā, kuru finansēs saskaņā ar programmas “Digitālā Eiropa” konkrēto mērķi Nr. 3. “Kiberdrošība un uzticamība”. Proti, “valsts kibercentram” ir jābūt vienai vienībai, kas piesakās un darbojas  ECCC uzsaukumos, lai izveidotu vai paplašinātu valstu un pārrobežu drošības operāciju centrus (turpmāk – SOC). “Valsts kibercentrs”, iesaistoties Eiropas kiberdrošības trauksmes sistēmā, kas sastāv no valstu un pārrobežu SOC, veicinās kiberdraudu un kiberincidentu vākšanas, analīzes un novēršanas attīstību, izmantojot progresīvas tehnoloģijas, piemēram, mākslīgo intelektu vai CTI produktus.

EK un ECCC uzsaukums DIGITAL-ECCC-2024-DEPLOY-CYBER-07-SOCPLAT - "Uzaicinājums izteikt ieinteresētību, lai atlasītu vienības, kas nodrošina nepieciešamo aprīkojumu esošo pārrobežu SOC platformu/pārrobežu kibercentru paplašināšanai vai mitināšanai un jaunu SOC platformu/pārrobežu kibercentru darbībai" - paredz atbalstu izveidotajiem pārrobežu kibercentriem, kas sastāv no "valsts kibercentriem". Lai izveidotu reģionālo sadarbību, Baltijas un Ziemeļvalstis pieteicās uzsaukumam DIGITAL-ECCC-2024-DEPLOY-CYBER-07-SOCPLAT ar mērķi izveidot NBCC pārrobežu kibercentru. 2025. gada jūlijā NBCC projekta pieteikums tika apstiprināts no EK un ECCC puses. 2025. gada 12. decembrī tika parakstīts granta līgums (Project 101249704 — NBCC) par projekta īstenošanu. Projekta konsorciju kopā veido 7 organizācijas: Dānijā: Styrelsen For Samfundssikkerhed (SAMSIK); Norvēģijā: Norwegian National Security Authority (NSM) (NSM-NO); Igaunijā:  Riigi Infosusteemi Amet (RIA-EE), Somijā: Liikenne- Ja Viestintavirasto (TRAFICOM), Islandē: Utanrikisraduneytid (CERT-IS), Lietuvā: Nacionalinis Kibernetinio Saugumo Centras Prie Krasto Apsaugos Ministerijos (NCSC-LT) un Latvijā: Latvijas Universitātes Matemātikas un informātikas institūts(LUMII)Projekta pilnvarotais koordinators ir Dānijas SAMSIK. 2026. gadā paredzēta arī Zviedrijas iesaiste projektā. 

Ņemot vērā, ka gan "valsts kibercentra", gan pārrobežu kibercentra darbības pamatā ir nepieciešama tehniska kompetence (informācijas/datu par kiberincidentiem un kiberdraudiem vākšana un analizēšana), lai nodrošinātu Latvijas iesaisti Eiropas trauksmes sistēmā un dalību NBCC projektā, LUMII tika virzīts kā projekta partneris un izpildītājs. Ar Ministru kabineta 2025. gada 4. novembra sēdes protokollēmumu Nr. 25-TA-2193 tika apstiprināta Latvijas iesaiste Eiropas kiberdrošības trauksmes sistēmā, un LUMII tika norīkots par "valsts kibercentru" Kibersolidaritātes akta 4. panta 1. punkta izpratnē. 

Projekta īstenošanas rezultātā plānots sniegt pienesumu šādās jomās:

1. Uzlabot situācijas izpratni par notikumiem reģionālā kibertelpā:

- Izveidojot informācijas pieprasījuma (Request for information – RFI) procedūru, lai katrs konsorcija dalībnieks varētu paātrināti atbildēt uz jautājumiem par noteiktu tēmu;
- Koplietojot attiecīgu incidentu datus un CTI, izmantojot kopīgu informācijas koplietošanas platformu;
- Saglabājot situācijas ainu par notikumiem kibertelpā plašākā reģionā.

Lai gan NBCC nav paredzēts kā diennakts operatīvs SOC, tiek plānots, ka tas spēs sagatavot pārskatus un sniegt noderīgu, pēc iespējas apsteidzošu informāciju par iespējamajiem kiberapdraudējumiem kibertelpā.

2. Sniegt dziļāku ieskatu:

- Izsekojot un ziņojot konsorcija dalībniekiem, kad ļaunprātīgs aktors uzsāk darbības vai kampaņas citā valstī, vai skar citu nozari;
- Periodiski gatavojot analītiskus pārskatus ar reģionālu skatījumu, piemēram, par konkrētām nozarēm, aktoru, izmantotajām taktikām kiberuzbrukumos, vai tehnoloģijām. Analīzes darbu uzdevumus konsorcija dalībnieki uzdos NBCC vadītājam;
- Atbalstot dalībvalstu Nacionālās Kiberincidentu novēršanas institūcijas (turpmāk – CSIRT) kiberdraudu atklāšanas spējas, piemēram, savlaicīgi izplatot automatizētus, uz kiberdraudu atklāšanas taktiku balstītus ziņojumus;
- Izmantojot mākslīgā intelekta/mašīnmācīšanās rīkus, lai uzlabotu analītiskās spējas un kvalitāti.

3. Uzlabot zināšanas un prasmes:

- Kopīgi vadīt seminārus un darbnīcas NBCC un valstu CSIRT darbiniekiem, lai izplatītu labo praksi un veicinātu kopīgu izpēti;
- Veidot uzticības kopienu ap NBCC, iesaistot arī konsorcija dalībvalstu akadēmiskās un komercorganizācijas.

4. Veicināt ES situācijas izpratni:

- Dalīties ar informāciju par incidentiem ar citiem pārrobežu kibercentriem, ES tīkliem un iestādēm, piemēram, Eiropas Kiberkrīžu sadarbības organizācijas tīklu (turpmāk – CyCLONe) un CSIRT tīklu;
- Iniciēt ciešāku sadarbību ar citiem pārrobežu kibercentriem, lai uzlabotu kolektīvo situācijas izpratni par notikumiem kibertelpā visā ES.

Projekta īstenošana plānota 48 mēnešu garumā, divās fāzēs:

Pirmā fāze: 2026. gada laikā tiek īstenota vienota iepirkuma procedūra tehniskās sadarbības nodrošinājuma un CTI risinājumu iegādei kopā ar ECCC. Vienotā iepirkuma kopējā plānotā summa ir 11 926 300 eiro, ECCC nodrošina 75% no vienotā iepirkuma finansējuma apjoma. Dalībvalstu ieguldījums ir 2 981 575 eiro. 

Latvijas kā projekta konsorcija dalībvalsts līdzfinansējums ir plānots 425 939.29 eiro apmērā, kas projekta īstenošanas laikā sadalās šādi:

 
	Gads 
	2026

	Latvijas līdzfinansējuma apjoms (EUR)
	425 939.29 


Otrā fāze: no 2027. līdz 2029. gadam plānota projekta īstenošana un definēto mērķu sasniegšana ciešākai sadarbības Baltijas un Ziemeļvalstu reģionā, izmantojot vienotajā iepirkumā iegādāto infrastruktūru un risinājumus.

Projekta kopējais finansējums: 2 968 629.40 eiro.
Piešķirtais ES finansējums (50%): 1 484 314.71 eiro.
LUMII kā projekta partnera finansējums: 271 352 eiro, no tiem 50% ES finansējums: 135 676 eiro.
Latvijas kā projekta konsorcija dalībvalsts līdzfinansējums ir plānots 135 676 eiro, kas projekta īstenošanas laikā sadalās šādi:
 
	Gads
	2027
	2028
	2029

	Latvijas līdzfinansējuma apjoms (EUR)
	45 225.33
	45 225.33
	45 225.33


Problēmas un risinājumi
Problēmas apraksts
Lai arī LUMII Eiropas Parlamenta un Padomes 2022. gada 14. decembra Direktīvas (ES) 2022/2555, ar ko paredz pasākumus nolūkā panākt vienādi augstu kiberdrošības līmeni visā Savienībā un ar ko groza Regulu (ES) Nr. 910/2014 un Direktīvu (ES) 2018/1972 un atceļ Direktīvu (ES) 2016/1148. (NIS2 direktīva) izpratnē ir CSIRT un līdzdarbojas ES CSIRT sadarbības tīklā, tajā nav pārstāvēta ne Islande, ne Norvēģija, kas ir nozīmīgas reģiona partnervalstis, un šīs valstis ir pilntiesīgi NBCC projekta dalībnieki. Papildu tam, ES dalībvalstu vidū ir dažāda izpratne par Krievijas kā agresorvalsts darbībām kibertelpā, kas savukārt neveicina vienlīdzīgu uzticēšanos starp visām ES dalībvalstīm, kas darbojas CSIRT tīklā. ES atbalsta programma “Digitālā Eiropa" paredz atbalstīt reģionālu SOC izveidi, piešķirot līdz 50% līdzfinansējumu pārrobežu kibercentru projektu konsorcijiem un 75% vienoto iepirkumu īstenošanai (tehniskā nodrošinājuma un risinājumu iegādei) kopā ar ECCC. Tāpat būtiski uzsvērt, ka CTI iegāde ir dārga un, iegādājoties šo spēju kopīgi ar citām valstīm, būtiski samazinās izmaksas. 2025. gada jūlijā NBCC projekta pieteikums tika apstiprināts no EK un ECCC puses un 2025. gada 12. decembrī tika parakstīts granta līgums par projekta īstenošanu.
Risinājuma apraksts
Lai efektīvi novērstu, atklātu un pārvaldītu kiberdraudus, kā arī nodrošinātu ātru atkopšanos pēc kiberincidentiem, ir nepieciešams ievērojami stiprināt zināšanas par kritiskajiem aktīviem un infrastruktūru, kas atrodas ES teritorijā. Tas ietver ne tikai šo infrastruktūru ģeogrāfisko atrašanās vietu, bet arī to savstarpējo saistību un iespējamo domino efektu gadījumos, kad kiberuzbrukumi skar vairākas sistēmas vai valstis vienlaikus. Šādā kontekstā īpaši svarīga ir proaktīva pieeja kiberdraudu identificēšanai, analīzei un novēršanai, kas balstās modernās kiberdraudu atklāšanas tehnoloģijās un koordinētā informācijas apmaiņā starp valstīm. Eiropas kiberdrošības trauksmes sistēmas izveide, kas paredzēta Kibersolidaritātes aktā, paredz vairāku savstarpēji vienotu pārrobežu kibercentru izveidi un funkcionēšanu. Saskaņā ar Kibersolidaritātes akta 5. pantu šie centri tiek veidoti kā daudzvalstu platformas, kurās sadarbojas vismaz trīs dalībvalstu "valstu kibercentri". Šādu centru galvenais mērķis ir koordinēt kiberdraudu uzraudzību, atklāšanu un analīzi, kā arī veicināt savlaicīgu incidentu novēršanu un kvalitatīvu kiberdraudu izlūkdatu sagatavošanu. To darbība balstās uz progresīvu datu vākšanu, analīzes rīkiem un drošu informācijas apmaiņu, kas var ietvert arī anonimizētus tehniskos datus, sensoru informāciju un telemetriju. 

Nacionālā līmenī šāda sistēma ir būtiska, jo tā nodrošina iespēju valsts kiberdrošības struktūrām kļūt par integrētu daļu no plašākas Eiropas kiberdrošības ekosistēmas. Valsts kibercentrs šajā modelī darbojas kā centrālais koordinācijas punkts, kas apkopo informāciju no publiskā un privātā sektora, analizē kiberdraudus un nodrošina informācijas plūsmu starp nacionālajām institūcijām un pārrobežu sadarbības struktūrām. Tas ļauj agrīni identificēt potenciālos kiberdraudus un būtiski uzlabot situācijas apzināšanos gan valsts, gan Eiropas līmenī. Apkopojot un analizējot datus no dažādiem avotiem, pārrobežu kibercentri var nodrošināt agrīnus brīdinājumus par potenciāliem incidentiem un sniegt operatīvu informāciju krīžu pārvaldības struktūrām. Tas ļauj savlaicīgi mobilizēt resursus un koordinēt rīcību starp dalībvalstīm. Tādējādi pārrobežu kibercentru ieviešana nacionālā līmenī ir būtisks solis, lai stiprinātu valsts kiberdrošības spējas un vienlaikus veicinātu ES  kopējo kibernoturību. Šī pieeja nodrošina modernu tehnoloģiju izmantošanu, efektīvu datu analīzi un ciešu starpvalstu sadarbību, kas ir būtiska, lai savlaicīgi identificētu un novērstu arvien sarežģītākos kiberdraudus digitālajā vidē.

Šis rīkojuma projekts paredz ilgtermiņa saistību uzņemšanos LUMII, un tā kā projekta īstenošana sniedz tiešu pienesumu reģionālās sadarbības veicināšanā un kiberspēju stiprināšanu nacionālā līmenī, tad projekts ir būtisks starptautiskās sadarbības veicināšanā un kibertelpas attīstībā, kas ir viena no prioritātēm Latvijas kiberdrošības stratēģijā 2023. - 2026. gadam. Lai realizētu projektu un lai Latvija kopā ar partnervalstīm varētu iegādāties CTI, ir nepieciešama finansējuma (nacionālā līdzfinansējuma, priekšfinansējuma un netiešo izmaksu finansējuma segšanai) pārdale no 74. resora "Gadskārtējā valsts budžeta izpildes procesā pārdalāmais finansējums" programmas 80.00.00 "Nesadalītais finansējums Eiropas Savienības politiku instrumentu un pārējās ārvalstu finanšu palīdzības projektu un pasākumu īstenošanai" (turpmāk - 80.00.00 programma) uz AM un FM budžeta apakšprogrammām 70.11.00 "ES programmas "Digitālā Eiropa" projektu un pasākumu īstenošana", kuras paredzētas NBCC projekta finansēšanai. Šādu iespēju paredz 2018. gada 17. jūlija MK noteikumi Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas" un Vides aizsardzības un reģionālās attīstības ministrijas informatīvais ziņojums "Par Eiropas Parlamenta un Padomes regulas (ES) 2021/694, ar ko izveido programmu "Digitālā Eiropa" un atceļ lēmumu (ES) 2015/2240, koordinēšanu un nacionālo kontaktpunktu", kā arī Eiropas Kiberdrošības kompetenču centra 2021.–2027. gada plānošanas periodā pārvaldīto grantu vadības likums.

LUMII ir tiesīga saņemt valsts budžeta līdzfinansējumu no 80.00.00 programmas saskaņā ar 2018. gada 17. jūlija MK noteikumu Nr. 421 "Kārtība, kādā veic gadskārtējā valsts budžeta likumā noteiktās apropriācijas izmaiņas" 24.8.punktu. Pilnvērtīga iesaiste NBCC projektā ļaus veidot ciešāku sadarbību visā Baltijas un Ziemeļvalstu reģionā, jo projekta konsorcijā iesaistītas ir visas reģiona valstis. Ņemot vērā līdzīgos kiberapdraudējumus valstu kibertelpās, informācijas apmaiņā tiks sasniegts augstāks uzticēšanās līmenis, tā spēcinot sadarbību un potenciālu kopējo kiberdrošības uzlabošanos kā Latvijā, tā visā reģionā kopā.

Ņemot vērā, ka projekta ietvaros LUMII tiek deleģēta valsts funkcijas izpilde, finansējums  nav paredzēt saimnieciskās darbībās veikšanai un komercdarbības atbalstam. Līdz ar to secināms, ka projektā paredzētais finansējums nav kvalificējams kā komercdarbības atbalsts Komercdarbības atbalsta kontroles likuma izpratnē
 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Šis projekts sniegs tiešu un netiešu labumu ikvienam iedzīvotājam sabiedrībā, kurā tas tiks īstenots, jo tas stiprinās kiberdrošību, mazinās riskus un uzlabos aizsardzību pret kiberapdraudējumiem, kas var ietekmēt cilvēku ikdienas dzīvi.

1. Labāka situācijas izpratne par notikumiem kibertelpā

Projekts paredz izveidot efektīvu informācijas apmaiņas sistēmu starp iesaistītajām institūcijām. Tas nozīmē, ka uz jautājumiem par jauniem kiberdraudiem varēs atbildēt ātrāk un precīzāk. Fiziskām personām tas nozīmē:
- savlaicīgāku brīdināšanu par krāpnieciskām kampaņām, pikšķerēšanas e-pastiem vai citiem uzbrukumiem;
- mazāku risku zaudēt personīgos datus vai finanšu līdzekļus;
- drošāku digitālo vidi ikdienas pakalpojumu izmantošanai (internetbanka, e-veselība, valsts e-pakalpojumi).

Koplietojot incidentu datus un analizējot notikumus reģionālā mērogā, tiks veidota kopēja izpratne par kiberapdraudējumiem. Lai gan projekts nav paredzēts kā diennakts SOC, tas sagatavos pārskatus un apsteidzošu informāciju par iespējamiem riskiem. Tas palīdzēs atbildīgajām institūcijām laikus veikt preventīvus pasākumus, tādējādi pasargājot sabiedrību no plašākiem kiberincidentiem.

2. Dziļāka analīze un savlaicīga reaģēšana

Projekts nodrošinās pastāvīgu kiberdraudu izsekošanu un analīzi, tostarp, gadījumos, kad kiberuzbrucēji maina mērķus vai darbības teritoriju. Tas nozīmē:
- agrāku brīdinājumu par iespējamiem uzbrukumiem konkrētām nozarēm (piemēram, veselības aprūpei, izglītībai vai enerģētikai), no kurām ir atkarīga sabiedrības labklājība;
- precīzākus un regulārus analītiskus pārskatus par aktuālajiem kiberdraudiem un izmantotajām metodēm;
- uzlabotu valstu CSIRT spēju atklāt kiberdraudus agrīnā stadijā, izmantojot automatizētus paziņojumus un mūsdienīgas analīzes metodes.

Mākslīgā intelekta un mašīnmācīšanās rīku izmantošana ļaus ātrāk identificēt aizdomīgas darbības un novērst incidentus, pirms tie rada būtisku kaitējumu. Tas samazinās gan finansiālos zaudējumus, gan reputācijas riskus, kas netieši ietekmē arī iedzīvotājus.

3. Zināšanu un prasmju stiprināšana sabiedrības drošībai

Projekta ietvaros tiks organizēti semināri un darbnīcas, lai izplatītu labo praksi un stiprinātu speciālistu kompetenci. Spēcīgāki un zinošāki kiberdrošības profesionāļi nozīmē drošāku infrastruktūru, uz kuru balstās iedzīvotāju ikdiena. Veidojot uzticības kopienu un iesaistot arī akadēmiskās un komercorganizācijas, tiks veicināta sadarbība un inovācijas kiberdrošības jomā. Tas ilgtermiņā nozīmē:
- drošākus digitālos pakalpojumus;
- lielāku sabiedrības informētību par kiberdrošību;
- noturīgāku un uzticamāku digitālo vidi visiem iedzīvotājiem.

Kopumā projekts veidos drošāku, stabilāku un uzticamāku digitālo telpu, kurā fiziskas personas varēs droši strādāt, mācīties, sazināties un izmantot tiešsaistes pakalpojumus, ar mazāku risku kļūt par kiberincidentu upuriem.
Juridiskās personas
Jā
Ietekmes apraksts
Šis projekts sniegs būtisku pienesumu visām tautsaimniecības nozarēm, jo tas stiprinās kopējo kiberdrošības ekosistēmu, uzlabos informācijas apriti un paaugstinās spēju savlaicīgi novērst kiberapdraudējumus, kas var ietekmēt uzņēmumu darbību, pakalpojumu nepārtrauktību un ekonomisko stabilitāti.

1. Uzlabota situācijas izpratne reģionālā kibertelpā

Izveidojot strukturētu informācijas pieprasījuma (RFI) procedūru un nodrošinot ātru informācijas apmaiņu starp iesaistītajām pusēm, tiks paātrināta reakcija uz aktuālajiem kiberdraudiem. Tas nozīmē, ka dažādu nozaru uzņēmumi – finanšu, enerģētikas, transporta, veselības aprūpes, ražošanas, IT un citi – savlaicīgi saņems informāciju par riskiem, kas var ietekmēt to darbību.
Incidentu datu un kiberdraudu izlūkošanas (CTI) koplietošana, izmantojot vienotu platformu, ļaus:
- agrāk identificēt tendences un uzbrukumu modeļus;
- novērst līdzīgu incidentu atkārtošanos citās nozarēs;
- samazināt dīkstāves, finanšu zaudējumu un reputācijas risku iespējamību.

Saglabājot kopējo situācijas ainu par notikumiem kibertelpā reģionālā mērogā un sagatavojot apsteidzošus pārskatus par iespējamiem kiberapdraudējumiem, tiks stiprināta uzņēmumu un organizāciju noturība pret plaša mēroga kiberincidentiem.

2. Dziļāka analīze un efektīvāka aizsardzība

Projekts nodrošinās sistemātisku kiberdraudu izsekošanu un analīzi, tostarp situācijās, kad ļaunprātīgi aktori maina mērķus un sāk vērsties pret citu valsti vai nozari. Tas ļaus uzņēmumiem savlaicīgi pielāgot drošības pasākumus un mazināt riskus. Regulāri analītiskie pārskati ar reģionālu skatījumu – par konkrētām nozarēm, kiberdraudu aktoriem, izmantotajām taktikām un tehnoloģijām – sniegs uzņēmumu vadībai un drošības speciālistiem stratēģisku informāciju lēmumu pieņemšanai. Tas sekmēs:
- efektīvāku investīciju plānošanu kiberdrošībā;
- labāku risku pārvaldību;
- konkurētspējas stiprināšanu starptautiskā vidē.

Atbalsts valstu CSIRT kiberdraudu atklāšanas spējām, tostarp automatizētu ziņojumu izplatīšana, veicinās agrīnu incidentu identificēšanu kritiskajās un citās nozarēs. Mākslīgā intelekta un mašīnmācīšanās rīku izmantošana paaugstinās analītikas kvalitāti un ātrumu, ļaujot efektīvāk aizsargāt gan lielus uzņēmumus, gan mazus un vidējus uzņēmumus.

3. Zināšanu, kompetenču un sadarbības stiprināšana

Kopīgi organizēti semināri un darbnīcas veicinās labās prakses izplatīšanu un profesionālo kompetenču attīstību visās nozarēs. Tas nozīmē, ka uzņēmumu drošības komandas būs labāk sagatavotas mūsdienu kiberdraudiem un spēs efektīvāk sadarboties starpnozaru līmenī. Uzticības kopienas veidošana, iesaistot akadēmiskās un komercorganizācijas, radīs platformu inovācijām un pētniecībai kiberdrošības jomā. Tas veicinās jaunu tehnoloģiju un pakalpojumu attīstību, radīs pievienoto vērtību tautsaimniecībai un stiprinās valsts reputāciju kā drošu un uzticamu digitālo vidi biznesam.

Kopumā projekts veicinās stabilāku, noturīgāku un konkurētspējīgāku tautsaimniecību, samazinot kiberincidentu radītos zaudējumus un nodrošinot drošu pamatu digitālajai attīstībai visās nozarēs.
 
2.2. Tiesiskā regulējuma ietekme uz tautsaimniecību
Vai projekts skar šo jomu?
Jā
2.2.1. uz makroekonomisko vidi:
Nē
2.2.2. uz nozaru konkurētspēju:
Jā
Ietekmes apraksts
Jaunu vai uzlabotu kiberdrošības risinājumu ieviešana uzlabos konkurētspēju tajās nozarēs, kurās svarīga kiberdrošība, jo īpašu privātpersonu apkalpošanā un piegādes ķēžu drošības nodrošināšanā (personas datu apstrāde, droši piegādes pakalpojumi u.tml. elementi). Covid-19 pandēmija, Krievijas īstenotais pilna mēroga karš Ukrainā, kā arī pastāvīgi identificētās ārvalstu atbalstītu grupējumu aktivitātes Latvijas kibertelpā pierāda, ka svarīgi veidot drošu un patstāvīgu tehnoloģiju pieejamību, nepārtraukti, rūpējoties un uzlabojot kopējo kiberdrošības situāciju valstī.
2.2.3. uz uzņēmējdarbības vidi:
Nē
2.2.4. uz mazajiem un vidējiem uzņēmējiem:
Nē
2.2.5. uz konkurenci:
-
2.2.6. uz nodarbinātību:
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Jā

	Rādītājs
	2026
	Turpmākie trīs gadi (euro)

	
	
	2027
	2028
	2029

	
	saskaņā ar valsts budžetu kārtējam gadam
	izmaiņas kārtējā gadā, salīdzinot ar valsts budžetu kārtējam gadam
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	saskaņā ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru
	izmaiņas, salīdzinot ar vidēja termiņa budžeta ietvaru

	1
	2
	3
	4
	5
	6
	7
	8

	1. Budžeta ieņēmumi
	0
	0
	0
	0
	0
	0
	0

	1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
	0
	0
	0
	0
	0
	0
	0

	1.2. valsts speciālais budžets
	0
	0
	0
	0
	0
	0
	0

	1.3. pašvaldību budžets
	0
	0
	0
	0
	0
	0
	0

	2. Budžeta izdevumi
	0
	425 940
	0
	90 450
	0
	90 450
	90 450

	2.1. valsts pamatbudžets
	0
	425 940
	0
	90 450
	0
	90 450
	90 450

	2.2. valsts speciālais budžets
	0
	0
	0
	0
	0
	0
	0

	2.3. pašvaldību budžets
	0
	0
	0
	0
	0
	0
	0

	3. Finansiālā ietekme
	0
	-425 940
	0
	-90 450
	0
	-90 450
	-90 450

	3.1. valsts pamatbudžets
	0
	-425 940
	0
	-90 450
	0
	-90 450
	-90 450

	3.2. speciālais budžets
	0
	0
	0
	0
	0
	0
	0

	3.3. pašvaldību budžets
	0
	0
	0
	0
	0
	0
	0

	4. Finanšu līdzekļi papildu izdevumu finansēšanai (kompensējošu izdevumu palielinājumu norāda ar "-" zīmi)
	0
	425 940
	0
	90 450
	0
	90 450
	90 450

	5. Precizēta finansiālā ietekme
	
	0
	
	0
	
	0
	0

	5.1. valsts pamatbudžets
	
	0
	
	0
	
	0
	0

	5.2. speciālais budžets
	
	0
	
	0
	
	0
	0

	5.3. pašvaldību budžets
	
	0
	
	0
	
	0
	0

	6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas (ex-ante) pielikumā)
	-

	6.1. detalizēts ieņēmumu aprēķins
	2026. gada laikā tiek īstenota vienota iepirkuma procedūra tehniskā sadarbības nodrošinājuma un CTI risinājumu iegādei kopā ar ECCC. Vienotā iepirkuma kopējā plānotā summa ir 11 926 300 eiro, ECCC nodrošina 75% no vienotā iepirkuma finansējuma apjoma. Dalībvalstu ieguldījums ir 2 981 575 eiro.
Latvijas kā projekta konsorcija dalībvalsts līdzfinansējums ir plānots 425 939.29 eiro.

No 2027. līdz 2029. gadam plānota projekta īstenošana un definēto mērķu sasniegšana ciešākai sadarbības Baltijas un Ziemeļvalstu reģionā, izmantojot vienotajā iepirkumā iegādāto infrastruktūru un risinājumus.
Projekta kopējais finansējums: 2 968 629.40 eiro.
Piešķirtais ES finansējums (50%): 1 484 314.71 eiro.
LUMII kā projekta partnera finansējums: 271 352 eiro, no tiem 50% ES finansējums: 135 676 eiro.
Latvijas kā projekta konsorcija dalībvalsts līdzfinansējums ir plānots 135 676 eiro.

Katrs konsorcija dalībnieks ieguldīs vienādu daļu NBCC darbībai projekta periodā. Šo līdzekļu pārskaitīšanai tiek piedāvāta šāda struktūra:
1. Katrs konsorcija dalībnieks katra projekta perioda gada sākumā pārskaita projekta koordinatoram (Dānijai) 1/3 no sava kopējā ieguldījuma darbības izmaksu segšanai.
2. Katrs konsorcija dalībnieks ik pēc pusgada pieprasīs koordinatoram kompensāciju no kopējā fonda par attiecīgajām izmaksām, kas tiem radušās. Šie kompensācijas 
pieprasījumi nevar pārsniegt kopējo finansējumu, kas piešķirts konsorcija 
dalībniekiem katrā kategorijā, un tie nevar ietvert finansējumu iniciatīvām, uz kurām neattiecas granta nolīgums.
3. Koordinators nodrošinās šīs atmaksas pēc pienācīgas dokumentācijas saņemšanas.

Ņemot vērā nepieciešamību nodrošināt priekšfinansējumu un līdzfinansējumu, lai LUMII varētu uzsākt dalību projektā, kopējais nepieciešamais finansējuma apjoms periodā no 2027. gada līdz 2029. gadam ir 271 352 eiro. Attiecīgi nepieciešamais līdzfinansējums katrā attiecīgā perioda gadā ir 90 450 eiro. AM pēc projekta noslēguma nodrošinās līdzekļu ieskaitīšanu valsts pamatbudžeta ieņēmumos, lai valsts budžetā atmaksātu saņemto un izlietoto valsts budžeta priekšfinansējumu

	6.2. detalizēts izdevumu aprēķins
	-

	7. Amata vietu skaita izmaiņas (palielinājuma gadījumā: izvērsts pamatojums, izvērtējums par esošo resursu pārskatīšanas iespējām, t.sk. vakanto štata vietu, ilgstošo vakanču izmantošanu u.c.)
	-



Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
Rīkojuma projekta sasaiste ar Eiropas Parlamenta un Padomes 2024. gada 19. decembra Regulu (ES) 2025/38, kas nosaka pasākumus, kuri stiprina solidaritāti un spējas Savienībā atklāt kiberdraudus un incidentus, tiem sagatavoties un uz tiem reaģēt, un ar ko groza Regulu (ES) 2021/694 ir izklāstīta Ministru kabineta 2025. gada 4. novembra informatīvajā ziņojumā un sēdes protokollēmumā Nr. 25-TA-2193.
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Latvijas Universitātes Matemātikas un informātikas institūts
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

